ગાંધીધામ ડેવલપમેન્ટ ઓથોરિટીના ચેરમેન મધુકાંત શાહ કહે છે, “ગત સપ્તાહે જ આર એન્ડ બીની ટીમ દ્વારા ઇફકોનું દબાણ હટાવવાનો પ્રયાસ કરાયો હતો. જોકે ઇફકોએ દબાણ ન હટાવવા કોર્ટમાં અરજી કરી હોવાથી હવે આ મેટર સબજ્યુડિશિયસ બની ગઈ છે. અગાઉ ઇફકોએ દબાણ હટાવવા કોર્ટમાં બાંયધરી આપી હતી, પરંતુ હવે સામાજિક ક્ષેત્રે ઈફ્કો અનેક પ્રવૃત્તિ કરી રહી હોવાનું બહાનું આગળ ધરીને આ દબાણ ન હટાવવા અરજી કરવામાં આવી છે. દબાણના કારણે છેલ્લા એક વર્ષમાં ઈફ્કો ગેટ નજીક ૨૦થી વધુ લોકોનાં મૃત્યુ થયાં છે.”